**Indokolás**

**Mátraszőlős Község Önkormányzata Képviselő-testületének**

**a 2019. évi zárszámadásról szóló önkormányzati rendelet megalkotásáról**

**Általános Indoklás**

Az államháztartásról szóló 2011. évi CXCV törvény (továbbiakban: Áht.) 91. §. (1) bekezdésében foglaltak szerint a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított felhatalmazás alapján a Képviselő-testület feladat - és hatáskörét a polgármester gyakorolja. A veszélyhelyzet során alkalmazandó egyes belügyi és közigazgatási tárgyú szabályokról szóló 85/2020. (IV. 5.) Korm. rendelet 17. § (3) bekezdésében foglaltak szerint az Áht. 63. alcímétől eltérően a 2019. költségvetési évre vonatkozó zárszámadási rendeletet úgy kell a képviselő-testület elé terjeszteni, hogy az legkésőbb a veszélyhelyzet megszűnését követő 30. napon hatályba lépjen. Az Önkormányzat 2019. évi zárszámadásáról szóló rendelet megalkotása indokolt annak érdekében, hogy a 2019. évi kötelezettséggel terhelt maradványok 2020. évi költségvetési évre történő áthozatala megtörténhessen.

**Részletes indokolás**

**1.§-hoz**

A rendelet hatályát mutatja be.

**2.§-8.§-hoz**

Az Önkormányzat saját költségvetésének 2019. évi teljesítését tartalmazza.

**9.§-13.§-hoz**

Tartalmazza a Napköziotthonos Óvoda költségvetési szervének 2019. évi költségvetésének teljesítési adatait.

**14.§-18.§-hoz**

A Mátraszőlősi Közös Önkormányzati Hivatal költségvetési szervének 2019. évi költségvetésének teljesítési adatait tartalmazza.

**19.§-hoz**

Az adósságot keletkeztető ügyleteket tartalmazza.

**20.§-hoz**

Az Önkormányzat 2019. évi zárszámadásához kapcsolódó egyéb kimutatásokat, mérlegeket tartalmazza.

**21.§-hoz**

Hatályba léptető rendelkezést tartalmaz.